ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการตรวจสอบภายในของสำนักงานคณะกรรมการกำกับกิจการพลังงานพ.ศ.๒๕๕๒[๑] อาศัยอำนาจตามความในมาตรา ๓๓ (๑) และมาตรา ๔๔วรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการตรวจสอบภายในของสำนักงานคณะกรรมการกำกับกิจการพลังงาน พ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ในระเบียบนี้การตรวจสอบภายใน หมายความว่ากิจกรรมที่ดำเนินการอย่างเป็นอิสระและเป็นกลาง เพื่อให้มีการปรับปรุงการปฏิบัติงานจนมั่นใจในข้อมูลเพิ่มคุณค่าของผลงาน และบรรลุวัตถุประสงค์ที่สำนักงานและกองทุนกำหนด โดยการประเมินตรวจสอบ ให้คำปรึกษา แนะนำและปรับปรุงประสิทธิผลของกระบวนการบริหารความเสี่ยงการควบคุมและการกำกับดูแลกิจการและทรัพย์สินอย่างเป็นระบบสำนักงาน หมายความว่าสำนักงานคณะกรรมการกำกับกิจการพลังงานและ ให้หมายความรวมถึงสำนักงานประจำเขตด้วยฝ่ายบริหาร หมายความว่าผู้บริหารทุกระดับของหน่วยรับตรวจฝ่ายตรวจสอบภายใน หมายความว่าหน่วยงานที่รับผิดชอบงานตรวจสอบภายในของสำนักงานคณะกรรมการกำกับกิจการพลังงานตามที่กำหนดไว้ในระเบียบคณะกรรมการกำกับกิจการพลังงานว่าด้วยการแบ่งส่วนงานสำนักงานคณะกรรมการกำกับกิจการพลังงาน พ.ศ. ๒๕๕๑ผู้ตรวจสอบภายใน หมายความว่าผู้ทำหน้าที่ตรวจสอบภายในของสำนักงานและกองทุนหน่วยรับตรวจ หมายความว่าหน่วยงานต่าง ๆ ที่รับผิดชอบในการปฏิบัติงานของสำนักงานและกองทุนข้อ ๔ให้ประธานกรรมการรักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด๑หมวดทั่วไป ข้อ ๕ให้ฝ่ายตรวจสอบภายในขึ้นตรงต่อคณะกรรมการโดยมีคณะกรรมการตรวจสอบเป็นผู้กำกับดูแลข้อ ๖ให้สำนักงานจัดสรรบุคลากรและทรัพยากรที่เพียงพอต่อการปฏิบัติงานอย่างเหมาะสมกับปริมาณงานข้อ ๗คณะกรรมการหรือคณะกรรมการตรวจสอบจะพิจารณาสั่งการให้ผู้ตรวจสอบภายในปฏิบัติงานอื่นได้ตามควรแก่กรณีทั้งนี้ ต้องไม่ทำให้ผู้ตรวจสอบภายในขาดความเป็นอิสระและเที่ยงธรรมมีส่วนได้ส่วนเสียในกิจกรรมที่ตรวจสอบข้อ ๘ให้ผู้ตรวจสอบภายในดำรงไว้ซึ่งความเป็นอิสระจากกิจกรรมที่ตรวจสอบปราศจากการแทรกแซงในการปฏิบัติงานและการเสนอความเห็นในการตรวจสอบของฝ่ายบริหารหรือบุคคลหนึ่งบุคคลใดผู้ตรวจสอบภายในต้องไม่เป็นกรรมการในคณะกรรมการใดๆของสำนักงานและกองทุนอันมีผลกระทบต่อความเป็นอิสระในการปฏิบัติและการเสนอความเห็นข้อ ๙ในกรณีมีความจำเป็นต้องอาศัยผู้เชี่ยวชาญที่มีความรู้ความสามารถเฉพาะทางมาร่วมปฏิบัติงานตรวจสอบภายใน ผู้ตรวจสอบภายในอาจเสนอความเห็นต่อคณะกรรมการตรวจสอบเพื่อดำเนินการจัดจ้างผู้เชี่ยวชาญจากภายนอกก็ได้หมวด๒คณะกรรมการตรวจสอบ ข้อ ๑๐ให้มีคณะกรรมการตรวจสอบประกอบด้วยประธานกรรมการและกรรมการอีกไม่น้อยกว่าสองคน ซึ่งคณะกรรมการแต่งตั้งมีวาระการดำรงตำแหน่งคราวละหนึ่งปีโดยมีกรรมการอย่างน้อยหนึ่งคน เป็นผู้มีความรู้ความเข้าใจหรือมีประสบการณ์ด้านการเงิน การบัญชีข้อ ๑๑ให้คณะกรรมการตรวจสอบมีหน้าที่ความรับผิดชอบดังนี้(๑)จัดทำกฎบัตรคณะกรรมการตรวจสอบเพื่อแสดงขอบเขตหน้าที่ให้ชัดเจนและเสนอขอความเห็นชอบจากคณะกรรมการ(๒) กำหนดนโยบายอนุมัติขอบเขตและแผนการตรวจสอบประจำปีและเสนอคณะกรรมการเพื่อทราบรวมทั้งเห็นชอบรายงานผลการตรวจสอบของผู้ตรวจสอบภายในเพื่อเพิ่มประสิทธิภาพในการตรวจสอบและสนับสนุนให้การตรวจสอบภายในเป็นเครื่องมือที่มีประสิทธิภาพในระบบการบริหารและการจัดการของสำนักงานและกองทุน(๓) สอบทานระบบการควบคุมภายใน (InternalControl) และระบบการตรวจสอบภายใน (Internal Audit)ของสำนักงานและกองทุนให้มีความเหมาะสมและมีประสิทธิผลและให้คำปรึกษาแนะนำแก่ผู้ตรวจสอบภายในเกี่ยวกับการปฏิบัติงานตรวจสอบ(๔)สอบทานรายงานทางการเงินให้มีความถูกต้องและเปิดเผยอย่างเพียงพอ(๕)สอบทานให้สำนักงานและกองทุนปฏิบัติตามกฎหมายที่เกี่ยวข้อง(๖)ประสานกับฝ่ายบริหารในการให้ข้อคิดเห็นหรือข้อเสนอแนะที่เป็นประโยชน์ต่อสำนักงานและกองทุนตลอดจนประสานงานกับผู้ตรวจสอบบัญชีเพื่อให้ได้รายงานทางการเงินที่น่าเชื่อถือและสำนักงานการตรวจเงินแผ่นดินเพื่อปรึกษาหารือหรือรับทราบข้อบกพร่องที่ตรวจพบข้อเสนอแนะเกี่ยวกับระบบการควบคุมภายในที่สำคัญมาตรการหรือแนวทางแก้ไข เพื่อเพิ่มประสิทธิภาพในการบริหารงานของสำนักงานและกองทุน(๗)รายงานผลการปฏิบัติงานต่อคณะกรรมการอย่างน้อยสองครั้งต่อปี และต้องเสนอเป็นส่วนหนึ่งของรายงานประจำปีของสำนักงานและกองทุนทั้งนี้ รายงานควรระบุถึง วัตถุประสงค์ ภารกิจหน้าที่ความรับผิดชอบและคำแนะนำของคณะกรรมการตรวจสอบที่ได้กระทำในรอบปีที่ผ่านมาเพื่อการปรับปรุง(๘) ปฏิบัติงานอื่นที่ได้รับมอบหมายจากคณะกรรมการข้อ ๑๒ให้คณะกรรมการตรวจสอบจัดให้มีการประชุมอย่างน้อยปีละสี่ครั้งหมวด๓ผู้ตรวจสอบภายใน ข้อ ๑๓ให้ผู้อำนวยการฝ่ายตรวจสอบภายในเป็นผู้ตรวจสอบภายในตามมาตรา๔๔ โดยรับผิดชอบและบังคับบัญชาฝ่ายตรวจสอบภายในข้อ ๑๔ให้ผู้ตรวจสอบภายในมีหน้าที่ความรับผิดชอบ ดังนี้(๑) กำกับดูแลให้ฝ่ายตรวจสอบภายในปฏิบัติหน้าที่ตามระเบียบคณะกรรมการกำกับกิจการพลังงานว่าด้วยการแบ่งส่วนงานของสำนักงานคณะกรรมการกำกับกิจการพลังงาน พ.ศ. ๒๕๕๑(๒) กำหนดเป้าหมาย ทิศทางภารกิจงานตรวจสอบภายในเพื่อสนับสนุน การบริหารงานและการดำเนินงานด้านต่าง ๆของสำนักงานและกองทุนโดยให้สอดคล้องกับนโยบายของคณะกรรมการตรวจสอบโดยคำนึงถึงความมีประสิทธิภาพของกิจกรรมการบริหารความเสี่ยงและความเพียงพอของระบบการควบคุมภายในของสำนักงานและกองทุน(๓) กำหนดกฎบัตรไว้เป็นลายลักษณ์อักษรเสนอคณะกรรมการเพื่อพิจารณาอนุมัติโดยผ่านความเห็นชอบของคณะกรรมการตรวจสอบและเผยแพร่หน่วยรับตรวจทราบทั่วกัน(๔) จัดให้มีการประกันคุณภาพงานตรวจสอบภายในเพื่อให้ความเชื่อมั่น ในกระบวนการทำงานของผู้ตรวจสอบภายใน โดยวิธีการประเมินตนเอง(Self - Assessment)ตามแนวทางปฏิบัติของกระทรวงการคลัง(๕) ปฏิบัติงานตรวจสอบให้เป็นไปตามมาตรฐานและคู่มือหรือแนวปฏิบัติการตรวจสอบภายในของกระทรวงการคลัง กรณีที่ไม่ได้กำหนดไว้ให้ถือปฏิบัติตามมาตรฐานการปฏิบัติงานวิชาชีพการตรวจสอบภายในที่เผยแพร่โดยสมาคมผู้ตรวจสอบภายในแห่งประเทศไทยหรือ Standards for the ProfessionalPractice of InternalAuditing ที่กำหนดโดย The Instituteof Internal Auditors(IIA)(๖)เสนอขอบเขตและแผนการตรวจสอบประจำปีต่อคณะกรรมการตรวจสอบเพื่อพิจารณาอนุมัติภายในเดือนตุลาคมของทุกปีและจัดส่งสำเนาแผนการตรวจสอบที่ได้รับอนุมัติแล้วให้สำนักงานการตรวจเงินแผ่นดินภายในสามสิบวันนับจากวันที่ได้รับอนุมัติเว้นแต่สำนักงานการตรวจเงินแผ่นดินจะขอให้ดำเนินการเป็นอย่างอื่น(๗)ปฏิบัติงานตรวจสอบตามแผนการตรวจสอบและเสนอรายงานผลการตรวจสอบต่อคณะกรรมการตรวจสอบเพื่อพิจารณาให้ความเห็นที่เป็นประโยชน์ในการกำกับดูแลและการติดตามผลของคณะกรรมการตรวจสอบก่อนเสนอคณะกรรมการเพื่อพิจารณาสั่งการให้สำนักงานหรือกองทุนดำเนินการปรับปรุงตามข้อเสนอแนะภายในเวลาอันสมควรกรณีเรื่องที่ตรวจพบเป็นเรื่องที่สำคัญและเกิดความเสียหายหรืออาจเกิดความเสียหายต่อสำนักงานหรือกองทุนให้รายงานคณะกรรมการตรวจสอบทันทีและให้คณะกรรมการตรวจสอบส่งสำเนารายงานผลการตรวจสอบที่สำคัญและเกิดความเสียหายหรืออาจเกิดความเสียหายต่อสำนักงานหรือกองทุนให้คณะกรรมการหากคณะกรรมการมิได้ดำเนินการตามสมควรให้คณะกรรมการตรวจสอบส่งรายงานดังกล่าวให้สำนักงานการตรวจเงินแผ่นดินภายในสิบห้าวันนับจากวันที่ได้รับรายงานผลการตรวจสอบ(๘) เสนอแนะระบบการควบคุมภายในของหน่วยงานต่าง ๆในสำนักงานและกองทุนตลอดจนการบริหารความเสี่ยงของสำนักงานและกองทุน(๙) ดำเนินการเกี่ยวกับงานช่วยอำนวยการงานเลขานุการ และงานประชาสัมพันธ์ของคณะกรรมการตรวจสอบ โดยการจัดประชุมคณะกรรมการตรวจสอบประสานงานกับผู้ตรวจสอบบัญชี สำนักงานการตรวจเงินแผ่นดิน และหน่วยงานต่าง ๆที่เกี่ยวข้องเพื่อให้การปฏิบัติงานตรวจสอบภายในของสำนักงานบรรลุเป้าหมายและเป็นไปอย่างมีประสิทธิภาพ(๑๐)ปฏิบัติงานอื่นที่เกี่ยวข้องกับการตรวจสอบภายในตามที่ได้รับมอบหมายจากคณะกรรมการและหรือคณะกรรมการตรวจสอบข้อ ๑๕ขอบเขตงานของการตรวจสอบภายในให้ครอบคลุมถึงการตรวจสอบวิเคราะห์ รวมทั้งการประเมินความเพียงพอและประสิทธิผลของระบบการควบคุมภายในของสำนักงานและกองทุนการบริหารความเสี่ยงของสำนักงานและกองทุน ซึ่งรวมถึง(๑)ประเมินความมีประสิทธิภาพและประสิทธิผลของการดำเนินงานในหน้าที่ ของหน่วยรับตรวจเสนอแนะการปรับปรุงบริหารความเสี่ยง การควบคุม การกำกับดูแลอย่างต่อเนื่อง(๒)ตรวจสอบระบบการปฏิบัติงานตามมาตรฐานและหรือกฎหมาย ระเบียบข้อบังคับคำสั่งที่สำนักงานกำหนดเพื่อให้มั่นใจได้ว่าสามารถนำไปสู่การปฏิบัติงานตามเป้าหมายวัตถุประสงค์และสอดคล้องกับนโยบายของสำนักงานและกองทุน(๓)ตรวจสอบความถูกต้องและเชื่อถือได้ของข้อมูลและประเมินผลการดำเนินการเกี่ยวกับการเงินการบัญชีของสำนักงานและกองทุน(๔) ตรวจสอบระบบการดูแลรักษาและความปลอดภัยของทรัพย์สินของสำนักงานและกองทุนให้มีความเหมาะสมกับประเภททรัพย์สินนั้น(๕) วิเคราะห์และประเมินความมีประสิทธิภาพประหยัดและคุ้มค่าในการใช้ทรัพยากรและการกำกับดูแลกิจการพลังงานหมวด๔หน่วยรับตรวจ ข้อ ๑๖ให้หน่วยรับตรวจมีหน้าที่ความรับผิดชอบดังนี้(๑) จัดให้มีระบบการควบคุมภายในและการบริหารความเสี่ยงที่มีประสิทธิภาพเพื่อให้ผู้ตรวจสอบภายในสอบทานอีกชั้นหนึ่ง(๒)อำนวยความสะดวกและให้ความร่วมมือแก่ผู้ตรวจสอบภายใน(๓)จัดทำบัญชีและจัดเก็บเอกสารประกอบรายการบัญชีให้ถูกต้องครบถ้วนรวมทั้งจัดทำรายงานการเงินให้เรียบร้อยเป็นปัจจุบันพร้อมที่จะให้ผู้ตรวจสอบภายในตรวจสอบได้(๔) จัดเตรียมรายละเอียดแผนงานโครงงานตลอดจนเอกสารหลักฐานที่เกี่ยวข้องในการปฏิบัติงานเพื่อประโยชน์ในการตรวจสอบ(๕) ชี้แจงและตอบข้อซักถามต่าง ๆพร้อมทั้งหาข้อมูลเพิ่มเติมให้แก่ผู้ตรวจสอบภายใน(๖) ปฏิบัติตามข้อทักท้วงและข้อเสนอแนะของฝ่ายตรวจสอบภายใน(๗)แจ้งผลการปรับปรุงแก้ไขการปฏิบัติงานให้ฝ่ายตรวจสอบภายในทราบภายในระยะเวลาที่กำหนดประกาศณ วันที่ ๕ สิงหาคม พ.ศ. ๒๕๕๒ดิเรกลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๑๗ ธันวาคม๒๕๕๒นันท์นภัสร์/ตรวจ๑๗ธันวาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๗๖ ง/หน้า ๓/๓ ธันวาคม ๒๕๕๒